અત્યારની જીવનશૈલી અને ખાવાપીવાની આદતના લીધે પેટ સંબંધિત તકલીફો થવાના ચાન્સીસ વધી ગયાં છે. ચિકિત્સકો એ બાબત સારી રીતે જાણતા હોય છે કે જે લોકો માનસિક તણાવ, ખાવાપીવાની અનિયમિતતા, તીવ્ર હરીફાઈવાળું જીવન, ચા, કોફી, તમાકુ, મધ, સિગારેટ, તીખું, ખાટું, ખારું ખાવાની ટેવવાળા લોકોને જ હાઇપર એસિડિટી અને પેપ્ટીક અલ્સર થવાની સૌથી વધારે શક્યતા રહે છે. તમે ઉશ્કેરાટ અને ગુસ્સામાં રહેતા હો અને ઉપર્યુક્ત ચીજોના વ્યસની હો તો તમારે તમારા જીવન પર ગંભીર રીતે ધ્યાન આપવાની જરૂર છે. અહીં તમને એસિડિટી મટાડવાના કેટલાક ઘરગથ્થુ ઉપાય બતાવવામાં આવ્યાં છે.